Temeljem članka 48. stavka 2. Zakona o predškolskom odgoju i naobrazbi (NN 10/97, 107/07, 94/13, 98/19, 58/22) i članka 28. Statuta Dječjeg vrtića „Smokvica“, osnivač Dječjeg vrtića „Smokvica“ Marica Prstačić Ljubić donosi, a Upravno vijeće na sjednici održanoj dana 3. lipnja 2024. godine potvrđuje:

**ODLUKU O POVEĆANJU EKONOMSKE CIJENE VRTIĆA**

Određuje se da je nova ekonomska cijena vrtića:

1. Za redoviti 10 – satni program njege, odgoja, naobrazbe, zdravstvene zaštite i socijalne skrbi predškolskog djeteta = 410,00 (četiristodeset) eura mjesečno.

2. Opservacijski program – 2 sata dnevno kroz 3 mjeseca za djecu s teškoćama u razvoju =200,00 (dvjesto) eura mjesečno.

OBRAZLOŽENJE ODLUKE:

Odluka o povećanju ekonomske cijene donosi se zbog usklađivanja plaća zaposlenika Dječjeg vrtića „Smokvica“ s plaćama za službenike i namještenike u javnim službama, a prema Zakonu o plaćama u državnoj službi i javnim službama (NN 155/2023.).

Prema odgovoru Ministarstva znanosti i obrazovanja od 24.ožujka 2024. godine KLASA: 601-01/24-03/00151, URBROJ: 533-05-24-0002 na otvoreno pismo Inicijativi udruga i sindikata za bolji Rani i predškolski odgoj i obrazovanje, a koji potpisuje državna tajnica doc.dr.sci. Iva Ivanković, osnovica i koeficijent za izračun plaće radnika u dječjem vrtiću ne može biti niža od osnovice i koeficijenta za izračun plaće radnika u djelatnosti osnovnog školstva.

Kako bi izjednačili osnovicu plaće naših zaposlenika sa osnovicom plaća u vrtićima u okruženju kojima je osnivač jedinica lokalne samouprave i na taj način spriječili odlazak kvalitetnog stručnog kadra donosi se ova Odluka o povećanju ekonomske cijene od 24,2 %, paralelno s Odlukom o povećanju osnovice za obračun plaće od 24,6%.

Odluka stupa na snagu s danom donošenja, a primjenjuje se od 01. srpnja 2024. godine.

OSNIVAČ DJEČJEG VRTIĆA SMOKVICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marica Prstačić Ljubić

KLASA: 402-01/23-01/01

URBROJ: 238-33-141-23-01

Pojatno, 3. lipnja 2024. godine